നെപ്പോളിയനെ എത്രയും വേഗം എംവിഡി തിരിച്ചേല്പ്പിക്കണം സേവ് ഇ ബുള് ജെറ്റ് ക്യാമ്ബെയിനുമായി ആരാധകര് കണ്ണൂര്: ആര്ടി ഓഫീസിലുണ്ടായ സംഭവങ്ങളെ തുടര്ന്ന് പൊലീസ് കസ്റ്റഡിയിലെടുത്ത യാത്രാബ്ലോഗര്മാരായ ഇ ബൂള് ജെറ്റിന് പിന്തുണയുമായി സമൂഹമാദ്ധ്യമങ്ങളില് ആരാധകര്. നെപ്പോളിയന് എന്ന് പേരുളള ഇവരുടെ യാത്രാവാഹനം എത്രയും വേഗം എംവിഡി തിരികെ ഏല്പ്പിക്കണമെന്നും ബ്ളോഗര്മാരെ വെറുതെവിടണമെന്നും ആവശ്യപ്പെട്ട് ആരാധകര് ക്യാമ്ബെയിന് ആരംഭിച്ച് കഴിഞ്ഞു. കണ്ണൂര് ഇരിട്ടി കിളിയന്തറ സ്വദേശികളായ എബിന്, ലിബിന് എന്നിവരുടേതാണ് ഇ ബുള് ജെറ്റ് യൂട്യൂബ് ചാനല്. വിവിധയിടങ്ങളില് ഇവരുടെ ട്രാവലറില് യാത്ര പോകുന്ന സൗകര്യത്തിനാണ് ട്രാവലറില് ആള്ട്ടറേഷന് വരുത്തിയത്. ഇവരുടെ ഇത്തരം വീഡിയോകള്ക്ക് നിരവധി ആരാധകരുമുണ്ട്. നിയമവിരുദ്ധമായ രൂപമാറ്റം വരുത്തിയതിന് 42,000 രൂപ പിഴ ഈടാക്കുമെന്ന് കണ്ണൂര് ആര്ടിഒ ഇവരെ അറിയിച്ചിരുന്നു. മറ്റ് വാഹനങ്ങള്ക്ക് ഭീഷണിയാകുന്ന തരത്തിലാണ് രൂപമാറ്റം എന്ന് കാട്ടിയായിരുന്നു ഇത്. നെപ്പോളിയന് എന്ന് പേരുളള ഇവരുടെ ട്രാവലര് വാന് മോട്ടോര് വാഹന വകുപ്പ് കസ്റ്റഡിയിലെടുത്തു. ഈ വിവരം സമൂഹമാദ്ധ്യമങ്ങളിലൂടെ ഇവര് ഉടനെ അറിയിച്ചു. തുടര്ന്ന് ഇവരുടെ ആരാധകരുള്പ്പടെ ഇന്ന് കണ്ണൂര് ആര്ടി ഓഫീസിലെത്തി. തുടര്ന്നാണ് ഇവരുള്പ്പടെ എല്ലാവരെയും പൊലീസ് അറസ്റ്റ് ചെയ്തത്. ആസൂത്രിതമായി തങ്ങളെ തകര്ക്കാന് ശ്രമം നടക്കുകയാണെന്ന് ഇ ബുള് ജെറ്റ് കഴിഞ്ഞ ദിവസം അറിയിച്ചിരുന്നു. ഒരിക്കലും തോല്ക്കരുതെന്നും തോറ്റാല് കൂടെയുളള ലക്ഷങ്ങളാണ് തോല്ക്കുന്നതെന്നും ധൈര്യമായി നേരിടണമെന്നും ശക്തി കൊടുത്ത് ഇ ബുള് ജെറ്റിനൊപ്പം ഇപ്പോഴും ആരാധകരുണ്ട്. ഇവരുടെ യൂട്യൂബ് ചാനലില് വലിയ പിന്തുണയാണ് ലഭിക്കുന്നത്.